El front de l'Orient Mitjà és l'escenari de combats de la Primera Guerra Mundial situat a Orient Mitjà. Va enfrontar dos bàndols: els aliats (principalment l'imperi britànic i l'Imperi Rus) i les Potències Centrals, concretament una missió militar alemanya i l'Imperi Otomà. El bàndol aliat incloïa també els àrabs que van participar en la Rebel·lió Àrab a la Campanya del Sinaí i Palestina, i la República Democràtica d'Armènia després de la Revolució russa de 1917.